
ANUNȚ
 PRIVIND ACORDAREA BURSELOR
pentru anul școlar 2025-2026, conform O.M.E. nr. 732/04.09.2025

I.  Conform O.M.E. nr. 732/04.09.2025 privind aprobarea Metodologiei-cadru de acordare a burselor, elevii din învățământul preuniversitar de stat beneficiază de următoarele tipuri de burse:
	
	1. bursă de merit;
	2. bursă socială;
 În perioada 08 septembrie - 02 Octombrie 2025 se pot depune, la secretariatul scolii, dosarele în vederea obținerii de burse școlare.
	Burse de merit pentru elevii de nivel gimnazial
	Burse sociale pentru elevii de nivel primar și de nivel gimnazial.
· DEFINIȚIA FAMILIEI:
· Soț, soție și copiii necăsătoriți, aflați în întreținere, cu vârsta de până la 18 ani sau până la 26 ani dacă urmează o formă de învățământ cu frecvență (dovadă cu adeverință de la unitatea unde studiază) ( !!! locuiesc
împreună, domiciliul din actele de identitate să coincidă)

· Bărbat și femeie necăsătoriți și copiii lor necăsătoriți și/sau ai fiecăruia dintre ei, cu vârsta de până la 18 ani sau până la 26 ani dacă urmează o
formă de învățământ cu frecvență ( dovadă cu adeverință de la unitatea unde studiază) ( !!! locuiesc împreună)

· persoană singură și copilul/copiii, cu vârsta de până la 18 ani sau până la 26 ani dacă urmează o formă de învățământ cu frecvență ( dovadă cu adeverință de la unitatea unde studiază) ( !!! locuiesc și gospodăresc împreună)

· persoană care se ocupă de întreținerea copilului pe perioada absenței părinților/reprezentantului legal ( procură notarială valabilă).


BURSA DE MERIT

A.Bursa de merit ( se acordă în perioada cursurilor școlare) – nivel gimnazial
I. Bursele de merit se acordă pentru maximum 15% din efectivul unei clase :
1. Elevilor din fiecare clasă de gimnaziu ( a VI a, a VII-a, a-VIII-a) cu medii generale pe anul școlar anterior
egale sau mai mari de 9,00 și nota 10 la purtare.

	Se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%.
Elevilor din fiecare clasă a V-a, cu media primelor două intervale de cursuri din anul școlar în curs mai mare sau egală cu 9,00 și calificativul FOARTE BINE la purtare, la finalul clasei a IV a.

Se acordă bursă de merit și elevilor care au media egală cu a ultimului beneficiar stabilit prin 

aplicarea procentului de 15% (luna ianuarie 2026);

Calcularea numărului de elevi, corespunzător procentului de 15% din elevii din fiecare clasă de gimnaziu se face prin rotunjirea la numărul întreg imediat superior numărului fracționar obținut prin calcul, indiferent de valoarea fracției.

Profesorul diriginte va înainta la secretariatul unității de învățământ lista cu elevii propuși pentru bursa de merit în primele 25 de zile calendaristice de la începerea cursurilor anului școlar, pentru elevii din clasele VI— VIII, iar pentru elevii de clasa a V-a, în primele 15 zile calendaristice ale lunii ianuarie 2026.

Situația întocmită de prof. diriginte va fi însoțită (pentru elevii propuși pentru bursă de merit de:
· copie a certificatului de naștere/carte identitate elev
· extras de cont bancar IBAN
· copie carte identitate titular cont (părinte, reprezentant legal)
Pentru anul școlar 2025—2026 cuantumul bursei de merit este 450 lei/luna, pe perioada cursurilor școlare.


BURSA SOCIALĂ


BURSA SOCIALĂ SE ACORDĂ LA CERERE DACĂ ELEVUL A PROMOVAT LA TOATE DISCIPLINELE ȘI A OBȚINUT MEDIA 10 SAU CALIFICATIVUL FOARTE BINE LA PURTARE ÎN ANUL ȘCOLAR ANTERIOR (2024-2025).
ART. 13 Se acordă pentru:
a. Elevi proveniți din familii cu venit mediu net lunar pe membru de familie, supus impozitării, din perioada 01.09.2024 - 31.08.2025, mai mic de 50% din salariul minim net pe economie ( venitul net lunar să nu depășească 1287 lei/membru de familie/lună.

Dosarul va cuprinde:
· cererea părintelui/reprezentantului legal
· declarație pe propria răspundere privind veniturile nete, obținute pe ultimele 12 luni anterioare cererii, realizate de membrii familiei și acordul privind prelucrarea datelor cu caracter personal pentru verificarea respectării criteriilor de acordare a bursei;
· certificatele de naștere ale copiilor sub 14 ani;
· actele de identitate ale persoanelor care au peste 14 ani;
· acte de stare civilă ( după caz):
· copie certificat căsătorie părinți
· certificat de divorț și convenție notarială
· sentință judecătorească din care să rezulte stabilirea domiciliului copilului/copiilor la unul dintre părinți
· certificat de deces
· decizia instanței de menținere a stării de arest,
· raport de anchetă socială în cazul părinților dispăruți;
· declarație pe propria răspundere dată de ambii părinți, necăsătoriți, că locuiesc împreună.
· extras de cont bancar (IBAN) .

b. Elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență.
!!! Nu se ia în considerare nivelul venitului mediu net pe membru de familie, supus impozitării.

Dosarul va cuprinde:
· cererea părintelui/reprezentantului legal
· certificatele de naștere ale copiilor sub 14 ani;
· actele de identitate ale persoanelor care au peste 14 ani;
· acte de stare civilă ( după caz):
· copie certificat căsătorie părinți
· certificat de divorț și convenție notarială
· sentință judecătorească din care să	rezulte stabilirea domiciliului copilului/copiilor la unul dintre părinți
· certificat de deces
· decizia instanței de menținere a stării de arest,
· raport de anchetă socială în cazul părinților dispăruți;
· declarație pe propria răspundere dată de ambii părinți, necăsătoriți, că locuiesc împreună.
· copie certificat deces părinte/părinți
· hotărâre judecătorească (în cazul în care un părinte a fost decăzut din drepturi)
· documente care atestă instituirea unei măsuri de protecție socială/plasamentul (unde este cazul)
· extras de cont bancar (IBAN)

c. Elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului conform anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016.
!!! Nu se ia în considerare nivelul venitului mediu net pe membru de familie, supus impozitării.

Dosarul va cuprinde:
· cererea părintelui/reprezentantului legal
· copie certificate naștere/CI elev
· copie CI părinte/tutore legal
· certificat eliberat de medicul specialist (tip A5) sau certificat de încadrare în grad de handicap - CU LUAREA ÎN EVIDENȚĂ DE MEDICUL DE LA CABINETUL ȘCOLAR SAU MEDICUL DE FAMILIE;
· extras de cont bancar (IBAN)


Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă.


Pentru anul școlar 2025—2026 cuantumul bursei sociale este 300 lei/lună și se acordă și în perioada vacanțelor școlare.
Nu primesc bursa socială în perioada vacanței de vară:
a) elevii care nu au promovat anul școlar;
b) elevii care la sfârșitul anului școlar sunt corigenți la mai mult de o disciplină și au acumulat mai mult de 20 de absențe nemotivate/an;
c) absolvenții învățământului gimnazial care nu au fost admiși în liceu/învățământ profesional, cursuri cu frecvență, într-o unitate de învățământ preuniversitar de stat;
d) elevii care repetă anul școlar din alte motive decât medicale.

Bursa socială se poate cumula cu bursa de merit.

Un elev poate beneficia de o singură bursă socială chiar dacă îndeplinește criteriile prevăzute la mai multe litere din art 13.
În situația în care elevii acumulează 10 sau mai multe absențe nemotivate într-o lună, nu primesc bursa de merit, bursa socială pentru luna respectivă.
În cazul în care atingerea sau depășirea pragului de 10 absențe este în legătură cu motive medicale, elevul sau părintele/reprezentantul legal al acestuia va prezenta actele pe baza cărora se face motivarea absențelor, în termen de 7 zile de la reluarea activității elevului, în scopul restabilirii dreptului la bursă.
În situația în care, în funcție de momentul efectuării plății bursei, nu a fost posibilă acordarea bursei în urma motivării absențelor din luna respectivă, plata acesteia se poate efectua odată cu plata burselor pentru luna următoare.

